marsh-mellow/hindi_wikipedia huggingface dataset:
अंगूठाकारसंयुक्त राष्ट्र सुरक्षा परिषद में मजबूत शक्ति है। 1 :    () 
महाशक्ति एक देश है जो पूर्ण विश्व में अपना प्रभाव फैला सकता है, और जो बुद्धिमान तरह से ऐसे करता है। महाशक्तियाँ के पास सैनिक और अर्थशास्त्रीय शक्ति होती है, इसके अलावा राजनायिक प्रभाव और "नम्र" शक्ति ( ) भी होनी चहिए । इन शक्तियां से छोटे शक्तियां को महाशक्तियां की भावनाएँ का आदर करते है।

अगर पुरे विश्व में केवल एक महाशक्ति होती है, तो उस देश को परमशक्ति कहा जाता है।

वर्तमान में, यह कहा गया है कि संयुक्त राज्य अमेरिका, चीन, भारत, रूस, जर्मनी, फ्रांस, यूके और जापान महान शक्तियां हैं।

 सन्दर्भ 

श्रेणी:अन्तरराष्ट्रीय सम्बन्ध
महाशय कृष्ण () भारत के एक स्वतंत्रता सेनानी एवं पत्रकार थे जिन्होने 'प्रताप' नाम से एक पत्र का सम्पादन शुरू किया। 

सन १९१९ में दरबार साहिब के पास जलियांवाला बाग में बैसाखी के दिन निहत्थे और निर्दोष पंजाबियों पर जनरल डायर ने गोलियाँ चलवा दीं थी। लाहौर में बैठे एक पत्रकार महाशय कृष्ण को यह घटना चैन लेने नहीं दे रही थी।  उन्हीं दिनों इस खूनी खेल पर एक पुस्तक प्रकाशित हुई। ब्रिटिश सरकार ने उसे जब्त कर लिया। पंजाब का अंग्रेज गवर्नर खामोश रहा। यह बात भी उस पत्रकार को आंदोलित कर गई। उन्होंने प्रताप नाम से अखबार शुरू कर दिया।

महाशय कृष्ण जी ने अपना सम्पूर्ण जीवन अपने देश व पत्रकारिता के स्तर को शिखर पर पहुंचाने में लगा दिया। उन्होंने अपने कलम को माध्यम बनाते हुए पूरे भारत में आजादी की अलख जगाई।  आर्य समाज के कट्टर समर्थक एवं अंग्रेजी हुकूमत में उर्दू एवं हिन्दी पत्रकारिता का झंडा बुलंद करने वाले महाशय कृष्ण ने अपनी कड़क लेखनी के बूते पर देशवासियों में आजादी का संचार पैदा किया। अंग्रेजों द्वारा उनके समाचार पत्र डेली प्रताप' पर अनेक अत्याचार भी किए, लेकिन महाशय जी ने उस समय में भी हार नहीं मानी।

सन्दर्भ

इन्हें भी देखें
वीरेन्द्र वीर (महाशय कृष्ण के पुत्र जिन्होने 'प्रताप' का सम्पादन जारी रखा)

श्रेणी:भारतीय पत्रकार
300
करौली जिले में भरने वाला यह पशु मेला राज्य स्तरीय पशु मेलों में से एक है। इस पशु मेले का आयोजन प्रतिवर्ष  फाल्गुन कृष्णा में किया जाता है। महाशिवरात्रि के पर्व पर आयोजित होने से इस पशु मेले का नाम शिवरात्रि पशु मेला पड़ गया है। इस मेले के आयोजन का प्रारंभ रियासत काल में हुआ था। मेले में हरियाणवी नस्ल के पशुओं की बिक्री बहुत होती है। राजस्थान के  भरता है जिसमें करौली कस्बे के  भी लगाई जाती थीं।

इन्हें भी देखें
 राजस्थान के पशु मेले
 भारत के मेलों की सूची
 राजस्थान का इतिहास
 पुष्कर मेला

बाहरी कड़ियाँ
 7        -    
     
        -   
सन्दर्भ

श्रेणी:पशु मेले
श्रेणी:मेले
श्रेणी:राजस्थान की संस्कृति
श्रेणी:करौली
महाशीर या महासीर एक मछली है जो सिप्रिनिडाई () कुल की टॉर (), निओलिसोचिअस () और नजीरितोर () प्रजाति की मछलियों का सामान्य नाम है। 

यह मछली भारत आदि दक्षिण एशियाई देशों में तथा मलेशिया, इण्डोनेशिया आदि में पायी जाती है। ये व्यावसायिक रूप से महत्वपूर्ण खेल-मछली है और इसका इसे बड़े चाव से खाया भी जाता है। बाजार में इसका मूल्य भी अपेक्षाकृत बहुत अधिक होता है। यह मछली संकटग्रस्त है और इसके लुप्त होने का डर है।

यह मध्यप्रदेश की संरक्षित श्रेणी की मछली है और इसे राज्य मछली का दर्जा भी मिला है। नर्मदा नदी में यह पाई जाती है। पहले नर्मदा में इनकी संख्या २८ से ३० प्रतिशत तक थी जो अब यह घटकर चार प्रतिशत रह गई है।  नर्मदा किनारे रहने वाले लोगों के लिए महाशीर पूजनीय है. महाशीर का श्रृंगार भी किया जाता है. श्रृंगार सोने-चांदी के आभूषण पहनाकर किया जाता है.

सन्दर्भ

बाहरी कड़ियाँ
सुनहरी महाशीर (टौर प्युटिटौरा) का प्रजनन एवं हैचरी प्रबन्धन
महाशीर के बहाने नदी और नदी के बहाने जंगलों का चिन्तन
महाशीर - लुप्त हो रहे हैं नर्मदा के टाइगर

श्रेणी:मछली
गरुड़महाश्येन (ईगल) शिकार करने वाला बड़े आकार का पक्षी हैं। इस पक्षी को ऊँचाई से ही प्रेम है, धरातल से नहीं।  इसकी दृष्टि बड़ी तीव्र होती है और यह धरातल पर विचरण करते हुए अपने शिकार को ऊँचाई से ही देख लेता है। यूरेशिया और अफ्रीका में इसकी साठ से अधिक प्रजातियाँ स्पेसीज पायी जाती हैं।

महाश्येन, फैल्कोनिफॉर्मीज़ गण, ऐक्सिपिटर () उपगण, फैल्कानिडी () कुल तथा ऐक्विलिनी () उपकुल के अंतर्गत है। यह उपकुल दो वर्गों में विभाजित है। ये दो वर्ग ऐक्विला स्थल महाश्येन (  ) और हैलिई-एटस, जल महाश्येन (  ) हैं। इस श्येन परिवार में लगभग तीन सौ जातियाँ पाई जाती हैं। ये अनेक जातियाँ स्वभाव तथा आकार प्रकार में एक दूसरे से भिन्न होती हैं तथा विश्व भर में पाई जाती हैं। 

प्राचीन काल से ही यह साहस एवं शक्ति का प्रतीक माना गया है। संभवत इन्हीं कारणों से सभी राष्ट्रों के कवियों ने इसका वर्णन किया है और इसे रूस, जर्मनी, संयुक्त राज्य आदि देशों में राष्ट्रीय प्रतीक के रूप में माना गया है। भारत में इसे गरुड़ की संज्ञा दी गई है तथा पौराणिक वर्णनों में इसे विष्णु का वाहन कहा गया है। संभवत: तेज गति और वीरता के कारण ही यह भगवान विष्णु का वाहन हो सका है।

अन्य देशों के भी पौराणिक वर्णनों में इसका वर्णन आता है, जैसे स्कैंडेनेविया में इसे तूफान का देवता माना गया है और यह बताया गया है कि यह देव स्वर्ग लोक के एक छोर पर बैठकर हवा का झोंका पृथ्वी पर फेंकता है। ग्रीसवासियों की, प्राचीन विश्वास के अनुसार, ऐसी धारणा है कि उनके सबसे बड़े देवता, ज़्यूस (), को इस महाश्येन ने ही सहायतार्थ वज्र प्रदान किया था।

भगवान् विष्णु का वाहन होकर भी इस पक्षी की मनोवृत्ति अहिंसक नहीं है। यह मांसभक्षी, अति लोलुप और प्रत्यक्षत: हानि पहुँचानेवाला होता है, तथापि यह उन बहुत से पक्षियों को समाप्त करने में सहायक है, जो कृषि एवं मनुष्यों को हानि पहुँचाते हैं। साथ ही साथ यह हानि पहुँचानेवाले सरीसृप तथा छोटे छोटे स्तनी जीवों को भी समाप्त करता है और इस प्रकार जंतुसंसार का संतुलन बनाए रखता है।

 इन्हें भी देखें 
 गरुड़
 चील
 श्येनपालन

 बाहरी कड़ियाँ 
     
  : 
       
   -    
      -' ,     
    ()
      

श्रेणी:पक्षी
श्रेणी:शिकारी पक्षी
श्रेणी:ऐकीपिट्रीडाए
महाश्वान (संस्कृत अर्थ: बड़ा कुत्ता) या कैनिस मेजर ( ) एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। पुरानी खगोलशास्त्रिय पुस्तकों में इसे अक्सर शिकारी तारामंडल के शिकारी के पीछे चलते हुए एक कुत्ते के रूप में दर्शाया जाता था। रात के आसमान का सबे रोशन तारा, व्याध तारा, भी इसमें शामिल है और चित्रों में काल्पनिक कुत्ते की नाक पर स्थित है।" ,   ".  .   .  15  2012.

 अन्य भाषाओं में 
अंग्रेज़ी में महाश्वान तारामंडल को "कैनिस मेजर कॉन्स्टॅलेशन" (  ) कहा जाता है। फ़ारसी में इसे "सग बुज़ुर्ग" ( ), अर्थ: बड़ा कुत्ता) कहा जाता है। मराठी में इसे "बृहल्लुब्धक" कहा जाता है। अरबी में इसे "अल-कल्ब अल-अकबर" ( ) कहा जाता है।

 तारे 
महाश्वान तारामंडल में ३२ तारे हैं जिन्हें बायर नाम दिए जा चुके हैं। इनमें से ४ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। पूरे ब्रह्माण्ड में अब तक सब से बड़ा मिला तारा वी वाई महाश्वान (वी वाई कैनिस मेजोरिस) भी इसी तारामंडल में पाया गया है और इसका व्यास (डायामीटर) हमारे सूरज से लगभग दो हज़ार गुना है। इस तारामंडल के कुछ अन्य ख़ास तारे और उनका चमकीलापन (निरपेक्ष कान्तिमान) इस प्रकार हैं -
 बायर नाम चमक (निरपेक्ष कान्तिमान) अरबी नाम नाम का अर्थ   १.५१ अधारा कन्याएँ   १.८३ वॅज़ॅन वज़न (भार)   १.९८ मुरज़िम घोषणा करने वाला   २.४५ अलुद्रा (अल-उद्रा) कन्या   ३.०२ फ़ूरूद अकेला चमकने वाला   ४.११ मूलीफ़ेन कुत्ते का कान (मूल यूनानी शब्द)

 चित्रदीर्घा 

 इन्हें भी देखें 
 तारामंडल
 व्याध तारा
 ऍप्सिलन महाश्वान तारा
 वी वाई महाश्वान तारा
 शिकारी तारामंडल
 हीनश्वान तारामंडल

 सन्दर्भ 


श्रेणी:तारामंडल
श्रेणी:हिन्दी विकि डीवीडी परियोजना
महासंग्राम 1990 में बनी हिन्दी भाषा की एक्शन-रूमानी फिल्म है। इसका निर्देशन मुकुल आनन्द ने किया और विनोद खन्ना, गोविंदा , आदित्य पांचोली और माधुरी दिक्षित नेने  मुख्य भूमिकाओं में हैं। यह आदित्य पंचोली की पहली सफल फिल्म मानी जाती है। 

 संक्षेप 
उत्तर प्रदेश स्थित विशाल को सांताक्रूज पुलिस स्टेशन से एक टेलीग्राम मिलता है कि उसका छोटा कॉलेज जाने वाला भाई अर्जुन मर चुका है। परेशान वह बॉम्बे की यात्रा करता है, अपने भाई की राख को इकट्ठा करता है और उसे पता लगाता है कि अर्जुन को बेरहमी से मारा गया है। एक चोर महिला और उसका गुरू बाबू कसाई हैदराबादी की सहायता से, वह तब पता लगाता है कि किसने उसके भाई को मार डाला। 

 मुख्य कलाकार 
 विनोद खन्ना - विशाल 
 गोविन्दा - अर्जुन 'मुन्ना' 
 माधुरी दीक्षित - झुमरी 
 अमज़द ख़ान - बड़ा गोधा 
 किरण कुमार - विश्वराज 'विश्व'  
 आदित्य पंचोली - सूरज 'छोटा' गोधा 
 शक्ति कपूर - बाबू कसाई हैदराबादी 
 सोनू वालिया - नीलम 
 गुलशन ग्रोवर - पुलिस इंस्पेक्टर 
 इफ़्तेख़ार - रहीम 
 राजू श्रेष्ठ - अर्जुन का दोस्त 
 शम्मी - मैरी 
 शाहीन - पूजा 
 दिनेश हिंगू - विपिता प्रसाद 
 सुमित सैगल - प्रकाश 

 संगीत 

 बाहरी कड़ियाँ 
 

श्रेणी:1990 में बनी हिन्दी फ़िल्म
श्रेणी:आनंदमिलिंद द्वारा संगीतबद्ध फिल्में
ऐसी व्यवस्था जिसमें राज्य को कई प्रशासनिक इकाई में बाँट दिया जाता है और उन्हें एक सीमा तक प्रशासनिक , न्यायिक एवं राजस्व आदि के सन्दर्भ में शक्ति भी दे दी जाती है। साथ ही एक शक्तिशाली केंद्रीय सरकार का अस्तित्व बना रहता है, जो सभी इकाइयों के समूह का संचालन करता है।

श्रेणी:प्रशासन
बंधन कालजयी कथाकार एवं मनीषी डॉ॰ नरेन्द्र कोहली का सर्वाधिक प्रसिद्ध महासमर महाकाव्यात्मक उपन्यास का प्रथम खंड हैं । हिन्दी साहित्य की सर्वप्रसिद्ध रचनाओं में अग्रगण्य है। यह महाभारत पर आधारित कथानक है; जो आधुनिक जीवनदृष्टि से परिपूर्ण आधुनिक हिन्दी साहित्य की सर्वाधिक महत्वपूर्ण उपलब्धी है।

'महाभारत' एक विराट कृति है, जो भारतीय जीवन, चिंतन, दर्शन तथा व्यवहार को मूर्तिमंत रूप में प्रस्तुत करती है। नरेन्द्र कोहली ने इस कृति को अपने युग में पूर्णत: जीवंत कर दिया है। उन्होंने अपने इस उपन्यास में जीवन को उसकी संपूर्ण विराटता के साथ अत्यंत मौलिक ढंग से प्रस्तुत किया है। जीवन के वास्तविक रूप से संबंधित प्रश्नों का समाधान वे अनुभूति और तर्क के आधार पर देते हैं। इस कृति में आप महाभारत पढ़ने बैठेंगे और अपना जीवन पढ़ कर उठेंगे। राजा शान्तनु, रानी सत्यवती, भीष्म,धृतराष्ट्र,पांडु ,माद्री,कुन्ती आदि चरित्रों को अत्यंत नवीन रूप में देखेंगे।

जिस प्रकार बाल्मीकि जी की ''रामायण'' को कवि तुलसीदास जी ने रामचरितमानस के रुप मे एक ऐसी आभावान मोतियो की माला का निर्माण किया जो उस दौर के साथ-साथ आधुनिक दौर की समाज हेतु एक ऐसा पुरस्कार है जिसको हर समाज अपने नैतिकता से परिपूर्ण विकास की पराकाष्ठा के रुप मे प्राप्त करने हेतु लालायित है।  उसी प्रकार ''वेदव्यास'' की ''महाभारत'' को साहित्यकार  ''नरेंद्र कोहली'' जी  ने  ''महासमर'' के रूप में प्रतिष्ठित करने का प्रयास किया है।

महासमर का प्रथम भाग ''बंधन'' नाम से प्रकाशित किया गया है जिसकी कहानी राजा शांतनु से प्रारंभ होकर  कौरवो व  पांडवों की बाल अवस्था तक जाती है। यह उपन्यास अपने नाम के अनुरूप ही कुरु वंश के समस्त सदस्यों की मनोदशा को दर्शाता है मुख्यता तो  इसमें गांगेय पुत्र देवव्रत भीष्म एवं  राजा शांतनु की पत्नी सत्यवती अपने बंधनों की ऊहापोह के कारण इस प्रकार नजर आते हैं जैसे ''जल बिन मीन''

'बंधन' शांतनु, सत्यवती तथा भीष्म के मनोविज्ञान तथा जीवन-मूल्यों की कथा है  । घटनाओं की दृष्टि से यह सत्यवती के हस्तिनापुर में आने तथा हस्तिनापुर से चले जाने के मध्य की अवधि की कथा है,जिसमें जीवन के उच्च आध्यात्मिक मूल्य जीवन की निम्नता और भौतिकता के सम्मुख असमर्थ होते प्रतीत होते हैं और हस्तिनापुर का जीवन महाभारत के युद्ध की दिशा ग्रहण करने लगता है  ।महासमर-बंधन (खंड एक) स्पष्ट तौर पर दिखाता है कि  किस प्रकार शांतनु, सत्यवती तथा भीष्म के कर्म-बन्धनों से हस्तिनापुर बँध चुका है और भीष्म भी उससे मुक्त होने की स्थिति में नहीं थे ।

 पुस्तक के कुछ अंश 

 देवव्रत का मन क्षुब्ध होकर जैसे उन पर धिक्कार बरसाने लगा था। वे किसी से कोई अपेक्षा करते ही क्यों हैं ? वे अपने भीतर ही सम्पूर्णता क्यों नहीं खोज लेते ? क्या आवश्यकता है उन्हें, किसी के प्यार की ? पिता ने प्यार से सिर पर हाथ फेरा तो क्या और नहीं फेरा तो क्या ? ये अपेक्षाएँ ही तो अन्ततः निराशा को जन्म देती हैं और निराशा दुख का कारण बनती है। दुख से बचना है तो अपेक्षाओं से बचना होगा'' 
 स्थितियाँ बदलते ही सारे निष्कर्ष बदल जाते हैं।
 रोगी के लिए सामाजिक व्यवहार आवश्यक नहीं होता ;
 अनुमान से  सब कुछ नहीं जाना जा सकता;
 अभाव की चिन्ता भी चिन्ता होती है पिताजी ! देवव्रत सहज भाव से बोले, वरन् वह असुविधा भी होती है।  यदि साम्राज्यों के साथ चिन्ताएँ ही जुड़ी हैं तो इतनी ललक से व्यक्ति साम्राज्य स्थापित करने के लिए लपकता ही क्यों है ? क्या मनुष्य इतनी-सी बात नहीं समझता कि उसका स्वार्थ किसमें है ? उसे किसका ग्रहण करना है, किसका त्याग ? यदि साम्राज्य चिन्ताओं का घर है तो मनुष्य को चाहिए कि उसे त्याज्य माने.... 
 कुशल से कुशल योद्धा भी किसी-न-किसी दिन युद्ध में वीरगति पाता ही है। 

 सन्दर्भ सुची
महासमुन्द ज़िला भारत के छत्तीसगढ़ राज्य का एक ज़िला है। ज़िले का मुख्यालय महासमुन्द है।"   -     ,"  , 2016,  9782816159172"  ,"  2007

 इन्हें भी देखें 
 महासमुन्द
 छत्तीसगढ़
 छत्तीसगढ़ के जिले

 सन्दर्भ 

श्रेणी:छत्तीसगढ़ के जिले
महासमुन्द लोक सभा निर्वाचन क्षेत्र भारत के छत्तीसगढ़ राज्य का एक लोक सभा निर्वाचन क्षेत्र है।

श्रेणी:छत्तीसगढ़ के लोकसभा निर्वाचन क्षेत्र
महासमुंद विधानसभा निर्वाचन क्षेत्र, मध्य भारत में छत्तीसगढ़ राज्य की 90 विधानसभा निर्वाचन क्षेत्रों में से एक है।

 संदर्भ 

श्रेणी:महासमुन्द ज़िला
श्रेणी:छत्तीसगढ़ की राजनीति
श्रेणी:छत्तीसगढ़ के विधानसभा निर्वाचन क्षेत्र
महासम्मत (बर्मी भाषा :  ), बौद्ध परम्परा के अनुसार संसार के प्रथम राजा थे। उन्हें खत्तिय (संस्कृत : क्षत्रिय) और 'राजा' भी कहते हैं। महावंस महा यजविन आदि थेरवाद इतिहास ग्रन्थों के अनुसार वे शाक्य राजवंश के संस्थापक थे। गौतम बुद्ध का जन्म शाक्य वंश में ही हुआ था। इनके वंशज बगडवा कोली वंश के है।  

श्रेणी:बौद्ध पौराणिक पात्र
विश्व के प्रमुख महासागर
महासागर लवणीय जल का पिण्ड है जो पृथ्वी के लगभग 70.8 मे विस्तृत है और इसमें पृथ्वी का 97 जल समाहित है। एक महासागर जल के किसी भी बड़े निकाय को भी सन्दर्भित कर सकता है जिसमें विश्व महासागर पारम्परिक रूप से विभाजित है। महासागर के पांच विभिन्न क्षेत्रों की परिचय करने के लिए भिन्न नामों का प्रयोग किया जाता है: प्रशान्त (वृहत्तम), अट्लाण्टिक, भारतीय, दक्षिणी और उत्तरध्रुवीय महासागर (क्षुद्रतम)। समुद्री जल ग्रह के लगभग 361,000,000 किमी में विस्तृत है। महासागर पृथ्वी के जलमण्डल का प्रमुख घटक है, और इसलिए पृथ्वी पर जीवन का अभिन्नांग है। विशाल ताप भण्डार के रूप में कार्य करते हुए, महासागर जलवायु और मौसम के स्वरूप, कार्बन चक्र और जल चक्र को प्रभावित करता है।

समुद्र विज्ञानी भौतिक और जैविक स्थितियों के आधार पर समुद्र को विभिन्न ऊर्ध्वाधर और क्षैतिज क्षेत्रों में विभाजित करते हैं। पेलैजिक क्षेत्र में खुले समुद्र में सतह से समुद्र तल तक जल स्तम्भ होता है। गहराई और कितनी प्रकाश उपस्थित है, इसके आधार पर जल स्तम्भ को अन्य क्षेत्रों में वर्गीकृत किया गया है। आलोकांचल में सतह से सतह के प्रकाश के 1 (खुले समुद्र में लगभग 200 मीटर) की गहराई तक जल शामिल है, जहाँ प्रकाश-संश्लेषण हो सकता है। यह आलोकांचल को सर्वाधिक जैवविविध बनाता है।  पौधे और सूक्ष्म शैवाल (मुक्त तैरने वाले पादप प्लवक) प्रकाश संश्लेषण के द्वारा कार्बनिक पदार्थ बनाते हैं।  महासागरीय प्रकाश संश्लेषण पृथ्वी के वायुमण्डल में 50 ऑक्सीजन बनाता है। यह ऊपरी सूर्योज्ज्वलित अंचल खाद्य आपूर्ति का मूल है जो अधिकांश महासागरीय पारितन्त्र को बनाए रखता है। प्रकाश केवल कुछ सौ मीटर की गहराई तक प्रवेश करता है; नीचे का शेष महासागर शीतल और काला होता है। महाद्वीपीय मग्नतट जहाँ समुद्र शुष्कभूमि तक पहुंचता है, कुछ सौ मीटर या उससे कम की गहराई के साथ अधिक उथला होता है। मानव गतिविधि का महाद्वीपीय मग्नतट पर अत्यधिक प्रभाव पड़ता है।

समुद्री जल में ऑक्सीजन, कार्बन डाईऑक्साइड और नाइट्रोजन सहित बड़ी मात्रा में घुली हुई गैसें होती हैं। यह गैस विनिमय समुद्र की सतह पर होता है और विलेयता जल के तापमान और लवणता पर निर्भर करती है। जीवाश्म ईंधन के दहन के कारण वातावरण में कार्बन डाइऑक्साइड की बढ़ती सान्द्रता समुद्री जल में उच्च सान्द्रता की ओर ले जाती है, जिसके परिणामस्वरूप महासागरीय अम्लीकरण होता है।  महासागर समाज को जलवायु नियमन सहित महत्वपूर्ण पर्यावरणीय सेवाएं प्रदान करता है। यह व्यापार, परिवहन और भोजन और अन्य संसाधनों तक अभिगमन का साधन भी प्रदान करता है। 2.3 लक्षाधिक प्रजातियों के आवास के रूप में जाना जाता है, इसमें कहीं अधिक - शायद बीस लक्षाधिक प्रजातियाँ शामिल हो सकती हैं। यद्यपि, महासागर कई मानव-जनित पर्यावरणीय संकटों के अधीन है, जिनमें समुद्री प्रदूषण, अत्यधिक मत्स्याखेट, और महासागरों पर जलवायु परिवर्तन के प्रभाव, जैसे कि महासागरीय तापमान वृद्धि , महासागरीय अम्लीकरण, समुद्र तल परिवर्तन शामिल हैं। महाद्वीपीय मग्नतट और तटीय जल जो मानव गतिविधि से सबसे अधिक प्रभावित होते हैं, विशेष रूप से असुरक्षित  होते हैं।

सन्दर्भ

महासागर
श्रेणी:जलसमूह
ये महासागरीय बेसिन के सबसे नीचे भाग हैं और इनकी तली औसत महासागरीय नितल के काफी नीचे मिलती हैं। इनकी स्थिति सर्वत्र न मिलकर यत्र-तत्र बिखरे हुए रूप में मिलती हैं।
वास्तव में ये महासागरीय नितल पर स्थित तीव्र ढाल वाले लम्बे, पतले तथा गहरे अवनमन के क्षेत्र हैं। इनकी उतपत्ति महासागरीय तली में प्रथ्वी के क्रस्ट के वलन एवं भ्रंशन के परिणामस्वरूप मानी जाती हैं। अर्थात इनकी उतपत्ति विवर्तनिक क्रियाओं से हुई हैं।

 विश्व के प्रमुख महासागरीय गर्त 
 मेरियाना गर्त  (चैलेंजर गर्त)
 आटाकामा गर्त             दक्षिण-पूर्व प्रशांत महासागर
 टोंगा गर्त                     दक्षिण-पश्चिम प्रशांत महासागर
 फिलीपींस गर्त              उत्तरपूर्व प्रशांत महासागर
 टासकरोरा गर्त             उत्तरपूर्व प्रशांत महासागर
 प्यूर्टोरिका गर्त              उत्तरपूर्व अटलांटिक महासागर
 रोमशे गर्त                   मध्य अटलांटिक
 सुण्डा गर्त ( जावा गर्त )   दक्षिण-पूर्व  हिंद 

श्रेणी:महासागरीय गर्त
श्रेणी:समुद्र विज्ञान
श्रेणी:निम्नस्खलन
श्रेणी:समुद्र-वैज्ञानिक पारिभाषिकी
300पुद्दुचेरी में समुद्रीय तरंगें
महासागरों, सागरों, नदियों, झीलों तथा नहरों आदि के मुक्त सतह पर पवन के द्वारा उत्पन्न तरंगों को महासागरीय तरंगें या पवन तरंगें ( ) कहते हैं।

श्रेणी:समुद्र विज्ञान
400महासागरीय द्रोणी का चित्रण, जिसमें विविध भूवैज्ञानिक क्षेत्र दर्शाए गए हैं
महासागरीय द्रोणी ( ) महासागरों के सागरतह पर स्थित बड़ी द्रोणियाँ होती हैं। यह भूवैज्ञानिक आकृतियाँ कई भागों की बनी होती हैं, जिनमें अतल मैदान शामिल होते हैं। भूवैज्ञानिक रूप से सक्रीय महासागरीय द्रोणियों में महासागरीय गर्त और निम्नस्खलन क्षेत्र भी सम्मिलित होते हैं। यह भी कहा जा सकता है कि महाद्वीपीय ताक, मध्य-महासागर पर्वतमालाओं और महासागरीय गर्तों के बीच के क्षेत्रों में महासागरीय द्रोणियाँ फैली होती हैं।,   . (1998)   :     ( )  , -, , ,  978-0-7506-3983-5, . . (1930)        , , ,  8506548

 इन्हें भी देखें 
 सागरतह
 अतल मैदान
 महासागरीय गर्त

 सन्दर्भ 


श्रेणी:भौतिक समुद्र विज्ञान
श्रेणी:सागरीय भूविज्ञान
श्रेणी:सागरीय जल कृत स्थलाकृति
श्रेणी:समुद्र-वैज्ञानिक पारिभाषिकी
महासागरीय नितल पर मिलने वाले अवसादों के आवरण को महासागरीय निक्षेप कहते हैं। ये अवसाद अघन रूप में महासागरीय तली पर जमे रहते हैं। इन अवसादों की प्राप्ति चट्टानों पर निरन्तर क्रियाशील प्रक्रमों के कारण उनके अपक्षय व अपरदन से प्राप्त होने वाले अवसादों तथा महारागरीय जीवों तथा वनस्पतियों के अपशेषों से निर्मित एवं विकसित होती हैं। 
इन अवसादों को प्राप्ति के आधार पर दो भागों में बांटा जा सकता है:-
1- स्थलजात निक्षेप,
2- सागरीय निक्षेप,

1- स्थलजात निक्षेप:- ये निक्षेप धरातल से नदियों, वायु, हिमानी आदि के अनाच्छादन एवं अपरदन द्वारा महासागरों में एकत्रित किये जाते हैं। बजरी, रेत, सिल्ट, मृतिका, पंक आदि प्रमुख स्थलजात निक्षेप हैं।
2- सागरीय निक्षेप:- इसे मुख्यत: दो भागों में बांटा जा सकता है-
- जैविक निक्षेप,
- अजैविक निक्षेप,
प्राप्ति स्थान के आधार पर जैविक निक्षेपों को निम्नलिखित 2 वर्गो में विभाजित किया जाता है-
1. नेरिटिक निक्षेप
2. पैलेजिक निक्षेप

श्रेणी:महासागरीय निक्षेप
240एक महासागर-मध्य पर्वतमाला में भूप्रावार (मैन्टल) से उगलता हुआ मैग्मा जो ठोस होकर और समुद्री जल द्वारा रासायनिक बदलावों के बाद महासागरीय भूपर्पटी बनता है
240लाल रंग वाले क्षेत्रों में भूपर्पटी की आयु कम है और नीले क्षेत्रों में अधिक है। लकीरें भौगोलिक तख़्तों की सीमाएँ दिखा रहीं हैं।
महासागरीय भूपर्पटी ( ) किसी महासागरीय भौगोलिक तख़्ते की सबसे ऊपरी परत को कहते हैं। इसके विपरीत महाद्वीपीय भौगोलिक तख़्ते की सबसे ऊपरी परत को महाद्वीपीय भूपर्पटी कहते हैं।

 संरचना 
यह भूप्रावार (मैन्टल) के ऊपर बिछी ठोस परत होती है जो भूप्रावर से मैग्मा के रूप में उगली गई सामग्री का ठण्डा हुआ और फिर समुद्री जल द्वारा रासायनिक अभिक्रियाओं से बदला गया ठोस रूप होती है। यह भूप्रावर की अत्यंत गर्म सामग्री का मैग्मा के रूप में उगलाव या तो दो भौगोलिक तख़्तों की संमिलन सीमा पर बनी मध्य-महासागर पर्वतमाला (- ) में होता है या फिर बाढ़ बेसाल्ट के उलगावों में। महासागरीय भूपर्पटी महाद्वीपीय भूपर्पटी से कम मोटी परत होती है और १० किलोमीटर से कम की मोटाई रखती है, लेकिन यह महाद्वीपीय भूपर्पटी की तुलना में अधिक घनी भी होती है। महाद्वीपीय भूपर्पटी का औसत घनत्व २.७ ग्राम प्रति घन सेन्टीमीटर होता है जबकि महासागरीय भूपर्पटी २.९ ग्राम प्रति घन सेन्टीमीटर का औसत घनत्व रखती है। . ,  .  (1999)   ,     0-412-75500-9

 इन्हें भी देखें 
 भूपर्पटी
 भूप्रावार
 प्लेट विवर्तनिकी
 महाद्वीपीय भूपर्पटी

 सन्दर्भ 

श्रेणी:प्लेट विवर्तनिकी
श्रेणी:पृथ्वी की आतंरिक संरचना
श्रेणी:समुद्र विज्ञान
श्रेणी:समुद्र-वैज्ञानिक पारिभाषिकी
महासिद्ध (तिब्बती भाषा : , :    , :  ) का शाब्दिक अर्थ है, 'जिसने महान सिद्धि प्राप्त कर ली है'। बज्रयान सम्प्रदाय के सन्दर्भ में, कुछ विशेष प्रकार के योगीयोगिनियों को महासिद्ध कहते हैं। महासिद्ध तंत्रविद्या में पारंगत होते थे। 'सिद्ध' उसे कहते हैं जिसने साधना के द्वारा सिद्धि प्राप्त कर ली हो। ऐतिहासिक रूप से सम्पूर्ण भारतीय उपमहाद्वीप और हिमालय क्षेत्र में सिद्धों का अत्यधिक प्रभाव था। महासिद्धों ने ही बौद्ध धर्म के बज्रयान सम्प्रदाय का सूत्रपात किया ।

चौरासी महासिद्ध  

सन्दर्भ

इन्हें भी देखें
सिद्ध
श्रेणी:बौद्ध धर्म
श्रेणी:महासिद्ध
महासिद्धांत गणितीय ज्योतिष का एक ग्रन्थ है। इसके रचयिता आर्यभट द्वितीय हैं।

इस ग्रंथ में 18 अधिकार हैं और लगभग 625 आर्याछंद हैं। पहले 13 अध्यायों के नाम वे ही हैं जो सूर्यसिद्धान्त या ब्राह्मस्फुटसिद्धान्त के ज्योतिष संबंधी अध्यायों के हैं, केवल दूसरे अध्याय का नाम है 'पराशरमताध्याय' । 14वें अध्याय का नाम गोलाध्याय है जिसमें 11 श्लोक तक पाटीगणित या अंकगणित के प्रश्न हैं। इसके आगे के तीन श्लोक भूगोल के प्रश्न हैं और शेष 43 श्लोकों में अहर्गण और ग्रहों की मध्यम गति के संबंध में प्रश्न हैं। 15वें अध्याय में 120 आर्याछंद हैं, जिनमें पाटीगणित, क्षेत्रफल, घनफल आदि विषय हैं। 16वें अध्याय का नाम भुवनकोश प्रश्नोत्तर है जिसमें खगोल, स्वार्गादि लोक, भूगोल आदि का वर्णन है। 17वां प्रश्नोत्तराध्याय है, जिसमें ग्रहों की मध्यमगति संबंधी प्रश्नों पर ब्राह्मस्फुटसिद्धान्त की अपेक्षा कहीं अधिक विचार किया गया है। इससे भी प्रकट होता है कि आर्यभट द्वितीय ब्रह्मगुप्त के पश्चात् हुए हैं।

 बाहरी कड़ियाँ 
 महासिद्धान्त
 महासिद्धान्त (महामहोपाध्याय सुधाकर द्विवेदी की टीका सहित)

श्रेणी:भारतीय गणित

श्रेणी:पुस्तकें
श्रेणी:संस्कृत ग्रन्थ
श्रेणी:गणित का इतिहास
श्रेणी:प्राचीन भारतीय गणित ग्रन्थ
महासुई भाषा भारत की संकटग्रस्त भाषाओं में से एक है। यह निश्चित रूप से खतरे में है। 
आईएसओ कोड: 
भौगोलिक वर्गीकरण
नामकरण
क्षेत्रविस्तार
बोलियाँ
 भाषा साहित्य
इन्हें भी देखें
भारत में संकटग्रस्त भाषाओं की सूची
भारत की भाषाएँ
भारत में स्थानीय वक्ताओं की संख्यानुसार भाषाओं की सूची
सन्दर्भ

श्रेणी:भारत की संकटग्रस्त भाषाएँ
हनोल   महासू देवता मंदिर   का निर्माण हूण राजवंश के मिहिरकुल हूण ने करवाया था। हणोल गांव ,जौनसार बावर, उत्तराखंड में स्थित यह मंदिर हूण स्थापत्य शैली का शानदार नमूना हैं व कला और संस्कृति की अनमोल धरोहर है। कहा जाता हैं कि इसे हूण भाट ने बनवाया था। यहाँ यह उल्लेखनीय हैं कि भाट का अर्थ योद्धा होता हैं।

 हणोल 
हणोल गांव जौनसार बावर, उत्तराखंड मे पडता है , यह क्षेत्र खस बाहुल्य क्षेत्र माना जाता था जिसमें जौनसार के लोग अपने को पाण्डवों का और बावर के लोग अपने को कौरव वंशव मानते हैं, हनोल मंदिर के निर्माण की नीव पाण्डवों ने रखी थी 8 में इसका पूर्ण निर्माण माना जाता है चार भाई महासू में बौठा महासू महाराज को यह मंदिर समर्पित है, तीन भाई पवासी, बासिक और चालदा महासू देवता है इन चार भाइयों को शिव के रूप में पूजा जाता है यह देहरादून से लगभग 190 किमी. और मसूरी से 156 किमी दूर है।

 सन्दर्भ 

श्रेणी:उत्तराखण्ड में हिन्दू मन्दिर
महासैली गिध्वास में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है। 
200बिहार के जिले

 बाहरी कड़ियाँ 
 बिहार - भारत सरकार के आधिकारिक पोर्टल पर
 बिहार सरकार का आधिकारिक जालपृष्ठ 

श्रेणी:बिहार के गाँव
श्रेणी:अरारिया
श्रेणी:गाँव
पृथ्वी का अभ्यंतर पिघले हुए पाषाणों का आगार है। ताप एवं ऊर्जा का संकेंद्रण कभी-कभी इतना उग्र हो उठता है कि पिघला हुआ पदार्थ (मैग्मा) पृथ्वी की पपड़ी फाड़कर दरारों के मार्ग से बारह निकल आता है। दरारों में जमे मैग्मा के इन शैलपिंडों को नितुन्न शैल (इंट्रूसिव) कहते हैं। उन विराट् पर्वताकार नितुन्न शैलों को, जिनका आकार गहराई के साथ-साथ बढ़ता चला जाता है और जिनके आधार का पता ही नहीं चल पाता है, महास्कंध या अधःशैल या बैथोलिथ () कहते हैं।

पर्वत निर्माण की घटनाओं से अधशैलों का गंभीर संबंध है। विशाल पर्वत शृंखलाओं के मध्यवर्ती अक्षीय भाग में अधशैल ही अवस्थित होते हैं। हिमालय की केंद्रीय उच्चतम श्रेणियाँ ग्रेनाइट के अधःशैलों से ही निर्मित हैं।

अधःशैलों का विकास दो प्रकार से होता है। ये पूर्वस्थित शैलों के पूर्ण रासायनिक प्रतिस्थापन (रिप्लेसमेंट) एवं पुनस्फाटन (री-क्रिस्टैलाइजेशन) से निर्मित होते हैं और इसके अतिरिक्त अधिकांश छोटे-मोटे नितुन्न शैल पृथ्वी की पपड़ी फाड़कर मैग्मा के जमने से बनते हैं।

अध:शैलों की उत्पत्ति के विषय में स्थान का प्रश्न अति महत्वपूर्ण है। क्लूस, इडिंग्स आदि विशेषज्ञों का मत है कि पूर्वस्थित शैल आरोही मैग्मा द्वारा ऊपर एवं पार्श्व की ओर विस्थापित कर दिए गए हैं, परंतु डेली, कोल एवं बैरल जैसे विद्वानों का मत है कि आरोही मैग्मा ने पूर्वस्थित शैलों को सशरीर घोलकर आत्मसात् कर लिया या क्रमश कुतर कुतरकर सरदन (कोरोज़न) द्वारा अपने लिए मार्ग बनाया।

 बाहरी कड़ियाँ 
  
   

श्रेणी:भूविज्ञान
अध:शैल